CATEGORY : SOCIETY

URL : TRAVEL

ಟ್ರ್ಯಾವೆಲ್ ಚೆಕ್​ ಲಿಸ್ಟ್
ಪ್ರವಾಸಕ್ಕೆ ಹೊರಟಾಗ ಮಾಮೂಲಿ ಪ್ಯಾಕಿಂಗ್ ಜೊತೆಗೆ ಏನೆಲ್ಲಾ ಎಚ್ಚರವಹಿಸಬೇಕು ಎಂದು ತಿಳಿಯೋಣವೇ…..?
ಪ್ರಯಾಣದ ಖುಷಿ ಹೆಚ್ಚಿಸಲು ಮಕ್ಕಳ ಬೇಸಿಗೆಯ ರಜೆ ದಿನಗಳು ಇಡೀ ಕುಟುಂಬಕ್ಕೆ ಎಲ್ಲಿಯಾದರೂ ಹೊರಗೆ ಸುತ್ತಾಡುವ ಅವಕಾಶವನ್ನು ತಂದುಕೊಡುತ್ತವೆ. ಆದರೆ ಈ ಎಲ್ಲದರ ಖುಷಿ ನಿಮಗೆ ದೊರೆಯುವುದು ನಿಮ್ಮ ಸಿದ್ಧತೆಗಳೆಲ್ಲ ಅಚ್ಚುಕಟ್ಟಾಗಿ ಪೂರ್ಣಗೊಂಡಾಗಲೇ. ನಿಮ್ಮ ಸಿದ್ಧತೆಗಾಗಿ ಕೆಳಕಂಡ ಸಂಗತಿಗಳನ್ನೊಮ್ಮೆ ಗಮನಿಸಿ.
ಬಟ್ಟೆಗಳಲ್ಲಿ ಜೀನ್ಸ್, ಟಾಪ್ಸ್, ಕುರ್ತಾ ಇವನ್ನು ಒಂದೆರಡು ಹೆಚ್ಚಾಗಿಯೇ ಇಟ್ಟುಕೊಳ್ಳಿ.
ಮೊಬೈಲ್​ನಲ್ಲಿ ಕಾಂಟ್ಯಾಕ್ಟ್ ನಂಬರ್​ ಇರುವುದರ ಜೊತೆ ಜೊತೆಗೆ ಪರ್ಸ್​ನಲ್ಲಿ ಒಂದು ಪುಟ್ಟ ಡೈರಿ ಕೂಡ ಇರಲಿ. ಅದರಲ್ಲಿ ನಿಮ್ಮ ಮನೆಯವರ, ಸ್ನೇಹಿತರ, ಸಂಬಂಧಿಕರ ಮುಖ್ಯವಾದ ಫೋನ್​ ನಂಬರ್​ಗಳನ್ನು ಬರೆದಿಡಿ. ಬ್ಯಾಟರಿ ಸಮಸ್ಯೆಯಿಂದ ಮೊಬೈಲ್ ​ಸ್ವಿಚ್​ ಆಫ್​ ಆದರೂ ಆಪತ್ಕಾಲದಲ್ಲಿ ಇದು ನಿಮ್ಮ ನೆರವಿಗೆ ಬರುತ್ತದೆ.
ನೀರಿನ ಬಾಟಲ್, ಎನರ್ಜಿ ಡ್ರಿಂಕ್ಸ್ ಮತ್ತು ಕೆಲವು ಬಗೆಯ ಡ್ರೈ ಫ್ರೂಟ್ಸ್ ಗಳನ್ನು ಜೊತೆಗೆ ಇಟ್ಟುಕೊಳ್ಳಿ.
ಚಿಕ್ಕ ಮಕ್ಕಳಿಗಾಗಿ ಗೇಮ್ಸ್, ಪೋರ್ಟೆಬಲ್ ಮ್ಯೂಸಿಕ್​ ಸಿಸ್ಟಮ್, ಐಪಾಡ್​, ಮೊಬೈಲ್ ​ಡೌನ್​ಲೋಡ್ಸ್ ಜೊತೆಗೆ ಇಟ್ಟುಕೊಳ್ಳಿ.
ಚಿಕ್ಕ ಟಾರ್ಚ್​, ಬಿಸಿಲಿನಿಂದ ಕಣ್ಣಿಗೆ ರಕ್ಷಣೆ ನೀಡುವ ಕನ್ನಡಕಗಳು, ಕ್ಯಾಪ್ಸ್, ಕಾಟನ್​ ಸ್ಕಾರ್ಫ್​ನ ಜೊತೆಗೆ ಮೊಬೈಲ್ ​ಹಾಗೂ ಲ್ಯಾಪ್​ಟಾಪ್​ನ ಚಾರ್ಜರ್​ ಕೂಡ ಜೊತೆಗಿಟ್ಟುಕೊಳ್ಳಿ.
ಬೇರೊಂದು ಪೌಚ್​ನಲ್ಲಿ ಪೇಪರ್​ ಸೋಪ್​, ಬಾಚಣಿಗೆ, ಪುಟ್ಟ ಟೂಥ್​ ಪೇಸ್ಟ್, ಬ್ರಶ್​, ಶೇವಿಂಗ್​ ಕಿಟ್​ ಮತ್ತು ಅಗತ್ಯಕ್ಕನುಗುಣವಾದ ಮೇಕಪ್​ ಸಾಮಗ್ರಿ ಇಟ್ಟುಕೊಳ್ಳಿ.
ನೀವು ಯಾವುದಾದರೂ ಗಿರಿ ಪ್ರದೇಶಗಳಿಗೆ ಹೋಗುತ್ತಿದ್ದರೆ ಬೆಚ್ಚಗಿನ ಬಟ್ಟೆಗಳು, ಶಾಲು ಮುಂತಾದವು ಕೂಡ ಇರಲಿ.	
ಫಸ್ಟ್ ಏಡ್​ ಕಿಟ್​ ಸಹ ಜೊತೆಗಿಟ್ಟುಕೊಂಡರೆ ಒಳ್ಳೆಯದು.
ಪ್ರವಾಸದ ಟಿಕೆಟ್​, ಏಜೆಂಟ್​ರ ಕಾಂಟ್ಯಾಕ್ಟ್ ನಂಬರ್​, ಬುಕಿಂಗ್​ ರಸೀದಿ, ನಿಮ್ಮ ಐಡಿ ಪ್ರೂಫ್​ನ ಝೆರಾಕ್ಸ್ ಪ್ರತಿ ಇಟ್ಟುಕೊಳ್ಳಿ. 
-  ವಿನುತಾ. 

TAGS : ಪ್ರವಾಸ, ಟ್ರಾವೆಲ್, ಚೆಕ್ ಲೀಸ್ಟ್, ಪ್ರಯಾಣ, ಬೇಸಿಗೆಯ ರಜೆ, ಪ್ಯಾಂಕಿಂಗ್, ಜೀನ್ಸ್-ಟಾಪ್, ಮೊಬೈಲ್, ಔಷಧಿ, ಎನರ್ಜಿ ಡ್ರಿಂಕ್ಸ್, ಡ್ರೈ ಫ್ರೂಟ್ಸ್, ಮೇಕಪ್ ಕಿಟ್, ಶಾಲು, ಐಡಿ ಫ್ರೂಪ್